Aastast 2000  toimetab Maris Johannes "Luuleruumi". Luule on kolmapäevase keskööprogrammi kavas 1963. aastast. Klassikakavade kõrvale on tema toimetamisel tulnud autoriprogrammid uue eesti luule kohta, sarjad "Mis on su nimi, Kalevipoeg" ja "Ütsik täht" lõunaeesti kirjandusest. "Luuleruum" vahendab kunstilist sõna, jäädvustab kirjandust, talletab näitlejate loomingut, aastatega nende saadete kultuurilooline väärtus ainult kasvab.